उन्होंने कहा कि आर्चाय द्विवेदी ने अपने संपादन में निकलने वाली पत्रिका “सरस्वती” में पहली बार हीरा डोम द्वारा लिखित कविता ‘अछूत की शिकायत’ को प्रकाशित किया था. इससे यह पता चलता है कि वह सामाजिक समरसता के पक्षधर थे. इस दौरान दास ने प्रभाष जोशी के साथ अपने संस्मरण को भी याद किया. साथ ही प्रभाष जोशी से परिचय करवाने वाले भड़ास4मीडिया के संपादक/संचालक यशवंत सिंह और वरिष्ठ पत्रकार रामबहादुर राय का आभार प्रकट किया. आगामी 26 नवंबर को संविधान दिवस का जिक्र करते हुए उन्होंने इस सम्मान को बाबासाहेब डॉ. अंबेडकर, हिन्दी पत्रकारिता के प्रथम पुरुष आचार्य महावीर प्रसाद द्विवेदी और हिन्दी पत्रकारिता के स्तंभ पुरुष प्रभाष जोशी को संयुक्त रूप से समर्पित किया.